b'\n_START_ARTICLE_\nOperacija \xc4\x8cetrtek\n_START_SECTION_\nNa\xc4\x8drti\n_START_PARAGRAPH_\nV primerjavi s prvo ekspedicijo (taktika stalno premikajo\xc4\x8dih se kolon) so radikalno spremenili voja\xc5\xa1ko taktiko za drugo ekspedicijo in sicer so razvili koncept fortificiranih baz v japonskem zaledju, iz katerih bi nato odhajale kolone na akcije v bli\xc5\xbenji okolici._NEWLINE_Sprememba je bila deloma posledica okrepitve delovanja japonskih patrulj vzdol\xc5\xbe burmanske meje, s \xc4\x8dimer se je zmanj\xc5\xa1ala verjetnost za uspe\xc5\xa1en prodor v japonsko zaledje. Polkovnik Philip Cochran pa je predlagal novo metodo dostopa in sicer namesto pe\xc5\xa1a\xc4\x8denje skozi d\xc5\xbeunglo je zagotovil, da lahko transportira tako mo\xc5\xa1tvo kot opremo s pomo\xc4\x8djo jadralnih letal. Wingate se je tako strinjal, da ve\xc4\x8dina \xc4\x8dinditov odpotuje v Burmo z zra\xc4\x8dnim transportom, s \xc4\x8dimer se je pove\xc4\x8dala zmo\xc5\xbenost \xc4\x8dinditov za izpolnitev svojih ciljev._NEWLINE_Predhodne enote naj bi tako pristale z jadralnimi letali na izbranih poljih v Burmi in jih nato preoblikovala v letali\xc5\xa1\xc4\x8da, ki bodo sposobna sprejeti mno\xc5\xbei\xc4\x8dne pristanke transportnih letal. Da bi celotna operacija uspela, je bilo kriti\xc4\x8dno, da 1. zra\xc4\x8dna komando\xc5\xa1ka skupina uspe transportirati in oskrbovati \xc4\x8dindite v sovra\xc5\xbenikovem zaledju._NEWLINE_Isto\xc4\x8dasno z voja\xc5\xa1kim delovanjem pa je Wingate na\xc4\x8drtoval tudi splo\xc5\xa1no vstajo ka\xc4\x8dinskega prebivalca severne Burme. A zaradi nasprotnega mnenja, ki je pri\xc5\xa1lo s strani Force 136 (britanska organizacija, odgovorna za koordinacijo odporni\xc5\xa1kih gibanj na japonskih okupiranih podro\xc4\x8dij), se je moral Wingate odpovedati temu na\xc4\x8drtu. Odnose s Force 136 pa je povzro\xc4\x8dil tudi Wingatov ukaz, s katerim je prepre\xc4\x8dil Dah Force (britansko vodena sila ka\xc4\x8dinskih paravojakov, ki so bili dodeljeni \xc4\x8dinditov) sodelovanje s Force 136, uradno zaradi varnostnih razlogov._NEWLINE_V zadnjih mesecih leta 1943 so izdelovali dokon\xc4\x8dno strategijo za Indijo, kot so si jo zamislili v Quebecu. Novembra istega leta pa je bil dokon\xc4\x8dno znan strate\xc5\xa1ki na\xc4\x8drt za suho sezono leto 1943; \xc4\x8dinditi naj bi tako v sklopu Jugovzhodnoazijskega poveljstva prevzeli glavno pobudo za ponovno zavzetje severne Burme. Strate\xc5\xa1ki na\xc4\x8drt je odobril tudi Kombiniran \xc5\xa1tab na\xc4\x8delnikov \xc5\xa1tabov med konferenco v Kairu; medtem ko so bile druge na\xc4\x8drtovane operacije preklicane oz. so zmanj\xc5\xa1ali njihovi obseg, je \xc4\x8dinditski na\xc4\x8drt ostal nedotaknjen. Kljub temu pa so spremembe na terenu in v lastnem zaledju povzro\xc4\x8dile, da so se na\xc4\x8drti spreminjali vse do za\xc4\x8detka same operacije_NEWLINE_\xc4\x8cinditi so tako dobili nalogo, da pomagajo silam pod poveljstvom Josepha Stilwella, ki so imele nalogo podalj\xc5\xa1anja ledo\xc5\xa1ke ceste preko severne Burme do Burmanske ceste, s \xc4\x8dimer bi ponovno vzpostavili zemeljsko oskrbovalno pot do Kitajske; \xc4\x8dinditi bi tako morali izvesti napade na Japonce na severni fronti. Prvotni na\xc4\x8drt je bil, da bi britanski 4. korpus napadel na centralni fronti in pre\xc4\x8dkal reko Chindwin, s \xc4\x8dimer bi prepre\xc4\x8dili japonsko okrepitev na severni fronti. Medtem pa so Japonci sami spro\xc5\xbeili napad na centralni fronti, tako da je ta na\xc4\x8drt propadel; posledi\xc4\x8dno je \xc4\x8dinditski na\xc4\x8drt postal bolj pomemben._NEWLINE_4. februarja 1944 sta generalporo\xc4\x8dnik Slim, poveljnik britanske 14. armade in ameri\xc5\xa1ki letalski general George E. Stratemeyer, poveljnik Vzhodnega zra\xc4\x8dnega poveljstva, sta Wingatu ter polkovnikoma Cochranu in Alisonu (zadnja dva iz 1. zra\xc4\x8dne komando\xc5\xa1ke skupine) izdala skupno direktivo, da \xc4\x8dinditi napredujejo proti Indawu in od tam pod poveljstvom 14. armade izvr\xc5\xa1ijo naslednje naloge:_NEWLINE_(i) Pomagati pri napredovanju Ledo Force (Stiwell) proti Myitkyini s prekinitvijo komunikacij japonske 18. divizije, nadlegovati njeno zaledje in prepre\xc4\x8devati njeno okrepitev._NEWLINE__NEWLINE_(ii) Ustvariti ugodno situacijo za yunnanske kitajske sile, da pre\xc4\x8dkajo reko Salween in vstopijo v Burmo._NEWLINE__NEWLINE_(iii) Prizadeti najve\xc4\x8djo mo\xc5\xbeno \xc5\xa1kodo in zmedo sovra\xc5\xbeniku v severni Burmi.\n_START_SECTION_\nSprememba poveljstva\n_START_PARAGRAPH_\n24. marca je Wingate odletel sprva na Broadway, nato z lahkim letalom v Belo mesto in Aberdeen ter nazaj na Broadway. Pozno popoldne je z bombnikom B 25 odletel proti Sylheti, a se je na poti zaletel v pobo\xc4\x8dje zadnje gorske verige; umrli so vsi potniki in posadka._NEWLINE_Slim, poveljnik 14. armade, ki je imel ohlapno operativno poveljstvo nad \xc4\x8dinditi, je imenoval brigadirja Lentaigna za Wingatovega namestnika, potem ko se je posvetoval z brigadirjem Derekom Tullochom, Wingatovim na\xc4\x8delnikom \xc5\xa1taba. Lentaigna so izbrali kot najbolj uravnove\xc5\xa1enega in izku\xc5\xa1enega poveljnika \xc4\x8dinditov; predhodno je bil in\xc5\xa1truktor na \xc5\xa0tabnem kolid\xc5\xbeu v Quetti, vodil bataljon Gurk med prvo \xc4\x8dinditsko ekspedicijo in poveljeval \xc4\x8dinditski brigadi. Kot \xc4\x8dastnik Gurk je imel podobno zgodovino in stali\xc5\xa1\xc4\x8de kot Slim. Ostali brigadni poveljniki prete\xc5\xbeno niso imeli \xc5\xa1tabnih izku\xc5\xa1enj, pri \xc4\x8demer nekateri pred letom 1944 niso poveljevali v boju niti bataljonu in Wingatovi \xc5\xa1tabni \xc4\x8dastniki so bili pred konkretnih bojnih izku\xc5\xa1enj._NEWLINE_Slim pa je ignoriral o\xc4\x8ditke znotraj \xc4\x8dinditov, da je Lentaigne popolni tujec med \xc4\x8dinditi in je bil predhodno kriti\xc4\x8den do Wingatovih metod in tehnik. Kot tak je ve\xc4\x8dkrat nasprotoval ve\xc4\x8d brigadnim poveljnikom in \xc5\xa1tabu. Wingate ga ni maral, ker ga je imenoval Wavell brez njegovega soglasja._NEWLINE_Vsi pa so se strinjali, da nih\xc4\x8de ne more zamenjati Wingata, ki je uspel ohraniti \xc4\x8dindite izven obi\xc4\x8dajnega voja\xc5\xa1kega poveljstva s pomo\xc4\x8djo politi\xc4\x8dnih zvez, ki jih Lentaigne ni imel. Drugi problem pa je bil v dejstvu, da so \xc4\x8dinditski poveljniki bili tako indoktrirani v Wingatovo doktrino, da so dvomili v vsak Lentaignov ukaz, ki ni sledil stari doktrini ter napadali vsako tako odlo\xc4\x8ditev.\n_START_SECTION_\nPremik na sever\n_START_PARAGRAPH_\nSledili so ve\xc4\x8dje spremembe znotraj \xc4\x8dinditov. Ve\xc4\x8dina letalske podpore je bila premaknjena na kriti\xc4\x8dni bitki za Imphalu in za Kohimo, kjer so bili zavezni\xc5\xa1ki vojaki obkoljeni in popolnoma odvisni od zra\xc4\x8dne podpore in oskrbe. 23. brigada, ki bi morala \xc5\xa1e prileteti, je bila preusmerjena v Kohimo. Tisti \xc4\x8dinditi, ki so \xc5\xbee delovali v Burmi, so bili formalno podrejeni generalu Josepju Stilwellu, ki je ukazal \xc4\x8dinditom, da prekinjeno razpr\xc5\xa1ene operacije v okolici Indawa in se skoncentrirajo na nadlegovanje japonskih oskrbovalnih linij, ki so neposredno ogro\xc5\xbeale njegovo Severno bojno podro\xc4\x8dno poveljstvo._NEWLINE_Aprila je Lentaigne ukazal ve\xc4\x8dini 111. brigade (pod novim poveljstvom Johna Mastersa), da se premakne od takratnega operativnega obmo\xc4\x8dja zahodno od Irrawaddyja proti severu in tam vzpostavi novo bazo Blackpool, ki bi blokirala \xc5\xbeeleznico in glavno cesto pri Hopinu, 30 milj ju\xc5\xbeno od Mogaunga. Calvert je dobil ukaz, da zapusti Belo mesto in Broadway ter se premakne proti severu, kjer je podprl Mastersove \xc4\x8dindite. Kljub Calvertovemu nasprotovanju, da je njegova brigada uspe\xc5\xa1no obranila obe opori\xc5\xa1\xc4\x8di vse te mesece in Stilwellovemu strahu, da bi s tem Japonci lahko premestili okrepitve proti severu, je Lentaigne vztrajal pri tem, da so \xc4\x8dinditske brigade skupaj in da bi bilo med monsunsko sezono zelo te\xc5\xbeko letalsko oskrbovati obe bazi._NEWLINE_Masters je 8. maja uspel vzpostaviti Blackpool in bil skoraj isto\xc4\x8dasno izpostavljen mo\xc4\x8dnim napadom. Medtem ko je bilo Belo mesto globoko v japonskem zaledju, branilci so imeli dovolj \xc4\x8dasa za pripravo obrambe in japonske enote so bile nekoordinirane ter iz razli\xc4\x8dnih formacij, pa je bil Blackpool blizu japonske severne fronte in je bil takoj napaden s strani Japoncev, ki so imeli mo\xc4\x8dno artilerijsko podporo. Kmalu se je izkazalo, da sta imela Calvert in Stilwell prav; japonska 53. divizija se je tako premaknila proti severu. 17. maja so \xc4\x8dinditi uspeli odbiti mo\xc4\x8dan napad na Blackpool, a drugi japonski napad 24. maja je uspel zavzeti pomembne obrambne polo\xc5\xbeaje._NEWLINE_Zaradi monsunske sezone niso Mastersu mogli pomagati drugi \xc4\x8dinditi. 24. maja je bil Master prisiljen evakuirati Blackpool po 17 dnevih neprestanega boja. 19 zavezni\xc5\xa1kih vojakov, ki so bili hudo ranjeni brez mo\xc5\xbenosti ozdravitve in so bili nepokretni, so ustrelili medicinski stre\xc5\xbeniki in jih nato skrili v bambusove nasade.'